पाएं अपने शहर की ताज़ा ख़बरें और फ्री ई-पेपरडाउनलोड करें
एडीएम हाकम खान व नायब तहसीलदार रमजान खान ने शनिवार को नागौर रोड पर एक जनरल स्टोर की दुकान से जुर्माना वसूला। प्राइवेट टैक्सी स्टैंड के पास शटर डाउन कर परचून का सामान बेचने पर भी जुर्माना वसूला। वहीं खीचन में शराब की दुकान में छोटे छेद से शराब बेचने पर कार्यवाही के लिए आबकारी विभाग को निर्देश दिए। सुरपुरा खुर्द | बीते दिनों सुरपुरा खुर्द में रुकवाए बाल विवाह के मामले में घर की बड़ी बेटियों के विवाह पर होने वाली सभा को भी प्रशासन ने समझाइश कर निरस्त कराया। परिवार के मुखिया हरिराम से बीएलओ ओमाराम काजलिया ,मदनलाल मेहरा ,गणपतराम सेजू, वरिष्ठ अध्यापक अमराराम सेंगवा आदि ने समझाइश की। पीपाड़ शहर | नगर पालिका व पुलिस प्रशासन की संयुक्त टीम द्वारा होलीधड़ा, इलाजी बाजार, लखारा बाजार, मुथों का बास क्षेत्र का निरीक्षण किया गया। आमजन को मास्क एवं पैम्पलेट वितरण करने के साथ अनावश्यक घरों से बाहर नहीं निकलने के लिए पांबद किया। बिना मास्क व सोशल डिस्टेसिंग की पालना नहीं करने पर 4 व्यक्तियों के चालान काटे गए।
एक हजार रुपए जुर्माना राशि वसूल की गई है। पालिका व पुलिस प्रशासन की संयुक्त टीम में वरिष्ठ लिपिक प्रेमसिंह, कार्यवाहक स्वच्छता निरीक्षक नेमाराम ,फायरमैन मोहनराम, सहायक कर्मचारी शंकरराम, संविदाकर्मी रूपेश कुमार शर्मा सफाई प्रभारी विक्रम आदि शामिल थे। इसके अलावा पालिका कार्यवाहक स्वच्छता निरीक्षक नेमाराम के नेतृत्व में वार्ड संख्या 14, 15, 18 व 27 में स्प्रे किया। लोहावट | एसडीएम लोहावट राजीव शर्मा ने शनिवार को मुख्य बाजार के सर्किल में निरीक्षण के दौरान कई वाहन चालकों के चालान काटे। एसडीएम ने विभिन्न सामाजिक समारोह का भी निरीक्षण कर गाइडलाइन की पालना सुनिश्चित कराई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn